Iċ-ċittadini Ewropej dalwaqt ser ikollhom aċċess aktar faċli għall-informazzjoni xjentifika dwar il-kwistjoni fundamentali tas-sikurezza alimentari u s-saħħa tal-bniedem. Illum, il-presidenza tal-Kunsill laħaq qbil proviżorju mar-rappreżentanti tal-Parlament Ewropew rigward regolament ġdid dwar it-trasparenza u s-sostenibbiltà tal-valutazzjoni tar-riskju tal-UE fil-katina alimentari. Dan il-qbil proviżorju għad jeħtieġ jiġi kkonfermat formalment kemm mill-Kunsill kif ukoll mill-Parlament Ewropew. Apparti li jagħtu trasparenza akbar lill-istudji xjentifiċi li jappoġġaw talbiet għall-awtorizzazzjoni tal-kummerċjalizzazzjoni, ir-regoli l-ġodda jipprovdu ċertezza legali aħjar lill- u jtejbu s-sostenibbiltà tal- prestazzjoni xjentifika , l-Awtorità Ewropea dwar is-Sigurtà fl-Ikel. Iċ-ċittadini Ewropej jistħoqqilhom regoli affidabbli u trasparenti dwar is-sikurezza alimentari. Jeħtieġ li jkollhom l-informazzjoni sħiħa u ċ-ċarezza fir-rigward tal-valutazzjoni tar-riskji potenzjali ta' prodotti alimentari. Permezz ta' dan il-qbil aħna nsaħħu aktar il-fiduċja bejn il-konsumaturi, l-industrija agroalimentari Ewropea u l-istituzzjonijiet. Petre Daea, Ministru għall-Agrikoltura u l-Iżvilupp Rurali tar-Rumanija u President tal-Kunsill Il-qbil proviżorju jistabbilixxi li: id-data u l-informazzjoni ta' sostenn marbuta ma' applikazzjoni għal awtorizzazzjoni ser isiru pubbliċi mill-EFSA wara l-valutazzjoni tal-validità tal-applikazzjoni sakemm l-applikant ma jagħtix prova li dan jista' jkun ta' dannu sinifikanti għall-interessi tiegħu u jitlob trattament kunfidenzjali mill-EFSA l-applikant ikun jista' jressaq talba konfermatorja jekk ma jaqbilx mal-valutazzjoni ta' kunfidenzjalità tal-EFSA. F'dan il-każ, l-informazzjoni ma tistax issir pubblika sakemm ma titteħidx deċiżjoni finali il-Kummissjoni ser tkun tista' titlob lill biex tikkummissjona l- istudji ta' verifika tagħha stess f'każijiet kontroversjali eċċezzjonali ta' importanza kbira għas-soċjetà jkollhom rwol aktar attiv fl- għoti ta' għajnuna lill-EFSA biex tattira aktar xjentisti, u l-aħjar xjentisti, biex jipparteċipaw f' Bordijiet Xjentifiċi Il-komunikazzjoni tar-riskju bejn l-atturi kollha - il-Kummissjoni, l-EFSA, l-istati membri u l-partijiet ikkonċernati pubbliċi - ser tittejjeb biex jiġi żgurat fluss aktar koerenti, trasparenti u kontinwu tal-informazzjoni matul il-proċess tal-valutazzjoni tar-riskju Passi li jmiss Jekk dan il-qbil jiġi kkonfermat mill-ambaxxaturi għall-UE fil-Kumitat tar-Rappreżentanti Permanenti (Coreper), ir-regolament imbagħad jintbagħat għall-approvazzjoni mill-Parlament Ewropew u mbagħad lura lill-Kunsill għall-adozzjoni finali. Ir-regoli l-ġodda jidħlu fis-seħħ fl-għoxrin jum wara l-pubblikazzjoni tagħhom f' Il-Ġurnal Uffiċjali tal-Unjoni Ewropea iżda fil-parti l-kbira tagħhom japplikaw 18-il xahar wara dik id-data. Lura fl-2002 l-hekk imsejjaħ regolament dwar il- Liġi Ġenerali dwar l-Ikel introduċa l-prinċipju tal-analiżi tar-riskju fil-liġi dwar l-ikel tal-UE u stabbilixxa l-EFSA bħala korp separat inkarigat mill-valutazzjoni tar-riskju fil-katina alimentari, filwaqt li l-istituzzjonijiet Ewropej baqgħu inkarigati mill-ġestjoni tar-riskju. Wara kontroversji u tħassib pubbliċi marbuta mal-glifosat, l-organiżmi ġenetikament modifikati u interferenti endokrinali, f'April 2018 il-Kummissjoni pproponiet li tirrieżamina l-Liġi Ġenerali dwar l-Ikel u temenda tmien atti leġislattivi li jittrattaw setturi tal-katina alimentari speċifiċi: OĠM, addittivi tal-għalf, aromatizzanti b'togħma affumikata, materjali li jiġu f'kuntatt mal-ikel, enżimi u aromatizzanti tal-ikel, prodotti għall-protezzjoni tal-pjanti u ikel ġdid.